open-index/open-wikipedia-markdown huggingface dataset:
The Broadsword and the Beast

Το **The Broadsword and the Beast** είναι το 14ο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 10 Απριλίου του 1982 μέσω της δισκογραφικής εταιρίας "Chrysalis Records". Στις 26 Απριλίου 2005, η "Capitol" κυκλοφόρησε τον δίσκο με οκτώ επιπλέον κομμάτια.

Το εξώφυλλο είναι δημιουργία του Ίεν ΜακΚέιγκ. Τα ρουνικά σύμβολα στα πλάγια είναι οι πρώτοι στίχοι του κομματιού "*Broadsword*".

Αρχικός σκοπός τους ήταν να ονομάσουν τον δίσκο "*Beastie*", αλλά υπήρξε διαφωνία ανάμεσα στα μέλη του σχήματος για το ότι έπρεπε να ονομαστεί "*Broadwsord*". Τελικά, αποφάσισαν να δώσουν από ένα όνομα σε κάθε πλευρά του δίσκου και να τα συνδυάσουν για τον γενικότερο τίτλο του άλμπουμ.

Κατά την περιοδεία για την προώθηση του "*The Broadsword and the Beast*", η σκηνή έμοιαζε με πειρατικό καράβι.

Ο δίσκος σκαρφάλωσε στο Top-20 στις Ηνωμένες Πολιτείες, αλλά δεν κατάφερε να βραβευθεί ως χρυσός. Στην πατρίδα τους ανέβηκε μόλις στο # 27 και κατάφερε να μπει στο καναδικό Top-10.

## Λίστα Τραγουδιών

* Όλες οι συνθέσεις γράφτηκαν από τον Ίαν Άντερσον, με την βοήθεια του Πήτερ-Τζον Βετές.

## Θέσεις τσαρτ
***The Broadsword and the Beast*** *(άλμπουμ)*

***Επίσημη κυκλοφορία: [[10 Απριλίου]] [[1982]]***

## Βραβεία
***The Broadsword and the Beast*** *(άλμπουμ)*
Ηνωμένο Βασίλειο (*BPI Certification*): Ασημένιος 

## Μέλη των Jethro Tull
Οι μουσικοί οι οποίοι ηχογράφησαν το "*The Broadsword and the Beast*" ήταν οι εξής:
* **[[Ίαν Άντερσον]]** - φωνητικά, φλάουτο, ακουστική κιθάρα
* **[[Μάρτιν Μπαρ]]** - κιθάρα
* **Ντέιβ Πεγκ** - μπάσο, μαντολίνο
* **Πήτερ-Τζον Βετές** - πλήκτρα, πιάνο, συνθεσάιζερ, φωνητικά
* **Τζέρι Κόνγουει** - τύμπανα

## Παραπομπές


## Πηγές
* The Broadsword and the Beast - Jethro Tull | Songs, Reviews, Credits, Awards | AllMusic
* Jethro Tull - The Broadsword and the Beast (album review) | Sputnikmusic
* JETHRO TULL The Broadsword and the Beast reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1982
Σοτίρ Φερράρα

Ο σεβασμιότατος **Σοτίρ Φερράρα** (ιταλικά: *Sotìr Ferrara*, 5 Δεκεμβρίου 1937 - 25 Νοεμβρίου 2017) ήταν από τις 8 Απριλίου 2013 επίτιμος επίσκοπος της Επαρχίας της Πιάνα ντέλι Αλμπανέζι της Ιταλοβυζαντινής Εκκλησίας, με έδρα την ομώνυμη πόλη (*Piana degli Albanesi*) του Παλέρμο της Ιταλίας, διαδεχόμενος τον Έρκολε Λουπινάτσι (*Ercole Lupinacci*).

## Βιογραφία
Γεννήθηκε στο Πιάνα ντέλι Αλμπανέζι (*Piana degli Albanesi*) στις 5 Δεκεμβρίου 1937, όπου και χειροτονήθηκε ιερέας το 1961. Στις 15 Οκτωβρίου 1988, ο Πάπας Ιωάννης Παύλος Β΄ τον υπέδειξε ως επίσκοπο της Επαρχίας της Πιάνα ντέλι Αλμπανέζι και παρέμεινε σε αυτό το αξίωμα ως τις 8 Απριλίου 2013.

## Παραπομπές


## Πηγές
* Ιστότοπος της Επισκοπής του Πιάνα ντέλι Αλμπανέζι
* Catholic Hierarchy

Φερράρα, Σοτίρ
Φερράρα, Σοτίρ
Φερράρα, Σοτίρ
Οικογένεια Μερκάτη

Η **οικογένεια Μερκάτη** είναι παλιά αριστοκρατική οικογένεια της Ζακύνθου.

## Στοιχεία

Γενάρχης της οικογένειας είναι ο ιταλός Πέτρος Μερκάτη, ο οποίος το 1536 εγκαταστάθηκε στη Ζάκυνθο. Οι απογόνοι του απέκτησαν σημαντική περιουσία καθώς και θέση στη Χρυσή Βίβλιο.

## Μέλη

* κόμης Αναστάσιος Μερκάτης, κτηματίας, σύζυγος Angela Αναστασίου Ρώμα και απόγονος του Πέτρου
** Λεονάρδος Μερκάτης, κτηματίας και γιος του Αναστασίου
*** Αναστάσιος Μερκάτης, βουλευτής, γερουσιαστής και γιος του Λεονάρδου
**** Λεονάρδος Μερκάτης, διευθυντής Ιονικής Τράπεζας, σύζυγος Αικατερίνης Αλεξάνδρου Μπενιζέλου και γιος του Αναστασίου
***** Καικίλια Μερκάτη, κυρία επί των τιμών, σύζυγος Αντωνίου Πάλλη και κόρη του Λεονάρδου
***** Αλέξανδρος Μερκάτης, κτηματίας, αυλικός, αθλητής και γιος του Λεονάρδου
****** Λεονάρδος Μερκάτης, κτηματίας και γιος του Αλεξάνδρου
******* Αταλάντη Μερκάτη, σύζυγος Κωνσταντίνου Βασιλείου Γουλανδρή και κόρη του Λεονάρδου
******* Ελένη Μερκάτη, σύζυγος Κωνσταντίνου Δρακόπουλου και κόρη του Λεονάρδου
******** Ανδρέας Δρακόπουλος, πρόεδρος του Ίδρυμα Σταύρου Νιάρχου και γιος της Ελένης
****** Αταλάντη Μερκάτη, σύζυγος Μιχαήλ Άρλεν και κόρη του Αλένανδρου
******* Μιχαήλ Τζ. Άρλεν, συγγραφέας, δοκιμιογράφος και γιος της Αταλάντης
**** Διονύσιος Μερκάτης, διευθυντής Ιονικής Τράπεζας και γιος του Αναστασίου
**** Σπυρίδων Μερκάτης, πρόξενος, διευθυντής αρχείων Ζακύνθου και γιος του Αναστασίου
****Μελίνα Μερκάτη
****Δημήτρης Μερκάτης

## Εξωτερικοί σύνδεσμοι
* Οικογένεια Μερκάτη (αρχειακό υλικό που κατά κύριο λόγο «ανήκει στον Αλέξανδρο Μερκάτη, αυλάρχη του βασιλιά Κωνσταντίνου»), στο Ελληνικό Λογοτεχνικό και Ιστορικό Αρχείο, *greekarchivesinventory.gak.gr*· ανάκτηση: 6 Δεκεμβρίου 2020.
Χρήστος Φώλιας

Ο **Χρήστος Φώλιας** (1951) είναι Έλληνας επιχειρηματίας και πολιτικός, που διετέλεσε ευρωβουλευτής, βουλευτής και υπουργός.

## Βιογραφικά στοιχεία
Γεννήθηκε το 1951 στη Θεσσαλονίκη, ενώ κατάγεται από τα Γρεβενά. Σπούδασε οικονομικές επιστήμες στο Αμερικανικό Πανεπιστήμιο της Βηρυτού. Ως επιχειρηματίας, συμμετείχε στην ομάδα που δημιούργησε την Goody's, που σήμερα είναι η μεγαλύτερη ελληνική αλυσίδα εστιατορίων γρήγορου φαγητού, και υπήρξε ο εμπνευστής του ονόματός της. Η Goody's ήταν η πρώτη ελληνική επιχείρηση που εφάρμοσε το σύστημα franchising για την ανάπτυξη της αλυσίδας.

Το 1999 τοποθετήθηκε στο ευρωψηφοδέλτιο της Νέας Δημοκρατίας από τον Κώστα Καραμανλή. Εκλέχθηκε ευρωβουλευτής, θέση στην οποία παρέμεινε μέχρι το 2004, οπότε παραιτήθηκε για να θέσει υποψηφιότητα στις βουλευτικές εκλογές εκείνης της χρονιάς, στο νομό Γρεβενών. Εκλέχθηκε βουλευτής Γρεβενών το 2004 και επανεκλέχθηκε το 2007.

Διετέλεσε υφυπουργός Οικονομίας και Οικονομικών από τον Μάρτιο του 2004 μέχρι τον Σεπτέμβριο του 2007 και υπουργός Ανάπτυξης από τον Σεπτέμβριο του 2007 μέχρι τον Ιανουάριο του 2009.

## Πηγές


Κατηγορία:Έλληνες επιχειρηματίες
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Γρεβενών
Κατηγορία:Έλληνες υφυπουργοί Οικονομίας και Οικονομικών
Κατηγορία:Έλληνες υπουργοί Ανάπτυξης
Κατηγορία:Ευρωβουλευτές της Ελλάδας εκλεγμένοι την περίοδο 1999-2004
Αθανάσιος Γιαννόπουλος

Ο **Αθανάσιος Γιαννόπουλος** (1946) είναι Έλληνας ιατρός, πανεπιστημιακός και πολιτικός.

## Βιογραφικά στοιχεία
Γεννήθηκε το 1946 στην Αθήνα, ενώ κατάγεται από τη Φθιώτιδα. Αποφοίτησε από την Ιατρική Σχολή του Πανεπιστημίου Αθηνών, της οποίας αναγορεύτηκε διδάκτορας, ενώ μετεκπαιδεύτηκε και στη Γαλλία, στο κέντρο της γαστρικής χειρουργικής του Νοσοκομείου Saint-Antoine στο Παρίσι. Διετέλεσε τακτικός καθηγητής χειρουργικής της Ιατρικής Σχολής Αθηνών.

Ήταν βουλευτής Φθιώτιδας της Νέας Δημοκρατίας από το 1993 ως το 2012, και χρημάτισε υφυπουργός Υγείας και Κοινωνικής Αλληλεγγύης από τον Μάρτιο του 2004 μέχρι τον Σεπτέμβριο του 2007.

Στις αυτοδιοικητικές εκλογές του 2014, ήταν υποψήφιος περιφερειάρχης Στερεάς Ελλάδας, καταλαμβάνοντας τελικά τη τρίτη θέση με ποσοστό 14,4%.

Το Νοέμβριο του 2014, ο Θανάσης Γιαννόπουλος εντάχθηκε στο κόμμα των Ανεξαρτήτων Ελλήνων, και τον Απρίλιο του 2015 διορίστηκε πρόεδρος του τότε Κέντρου Ελέγχου και Πρόληψης Νοσημάτων (ΚΕΕΛΠΝΟ), νυν ΕΟΔΥ, με τη θητεία του να λήγει το Μάρτιο το 2017. Τον Μάιο του 2022, ανακοινώθηκε η δημιουργία της κίνησης Γαλάζιοι από τον Αθανάσιο Γιαννόπουλο και τα άλλα πρώην στελέχη των κυβερνήσεων Κώστα Καραμανλή του 2004 και Αντώνη Σαμαρά του 2012 Σάββα Τσιτουρίδη, Πάνο Παναγιωτόπουλο, Θανάση Σκορδά και Νίκο Νικολόπουλο, καθώς και τον πρώην Σύμβουλο Στρατηγικής του Καραμανλή, Νίκο Καραχάλιο.

## Πηγές


Κατηγορία:Έλληνες γαστροχειρουργοί
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Φθιώτιδας
Κατηγορία:Έλληνες υφυπουργοί Υγείας και Κοινωνικής Αλληλεγγύης
Γεωργιανή Σοβιετική Σοσιαλιστική Δημοκρατία

Η ** Γεωργιανή Σοβιετική Σοσιαλιστική Δημοκρατία** (συντομογραφία: **ΓΣΣΔ** ή **Γεωργιανή ΣΣΔ**, γεωργιανά: *საქართველოს საბჭოთა სოციალისტური რესპუბლიკა*, ρωσικά: *Грузинская Советская Социалистическая Республика*) ήταν μία από τις δώδεκα Σοβιετικές Σοσιαλιστικές Δημοκρατίες, ως μέλος της Υπερκαυκασιανής Σοβιετικής Ομοσπονδιακής Σοσιαλιστικής Δημοκρατία, που συγκρότησαν την ΕΣΣΔ από το 1920 έως το 1922. Ιδρύθηκε στις 25 Φεβρουαρίου 1921, αλλά από τις 12 Μαρτίου 1922 μέχρι τις 5 Δεκεμβρίου 1936 ανήκε στην Υπερκαυκασιανή ΣΟΣΔ  (μαζί με την Αρμενική ΣΣΔ και την Αζερική ΣΣΔ). Βρίσκονταν στον Καύκασο και συνόρευε στον βορά με την Ρωσική ΣΟΣΔ, στον νότο με την Αρμενική ΣΣΔ και την Τουρκία και στα ανατολικά με την Αζερική ΣΣΔ. Στα δυτικά βρέχονταν από την Μαύρη Θάλασσα. Πρωτεύουσα και μεγαλύτερη πόλη ήταν η Τιφλίδα. Μετά την διάλυση της ΕΣΣΔ το 1991, έγινε το ανεξάρτητο κράτος της Γεωργίας.

## Παραπομπές


## Βιβλιογραφία
* 
* 

## Εξωτερικοί σύνδεσμοι
* 


Γεωργια
Κατηγορία:Ιστορία της Γεωργίας
Πρωτάθλημα ποδοσφαίρου Κοσσυφοπεδίου

Το **Πρωτάθλημα ποδοσφαίρου Κοσόβου** (Αλβανικά: Superliga και Kosovës), επίσης γνωστή ως **Vala Superleague** του Κοσσυφοπεδίου λόγοι για τη χορηγία, είναι η κορυφαία κατηγορία του ποδοσφαίρου στο Κοσσυφοπέδιο. Το τμήμα το οποίο δημιουργήθηκε το 1945 και επίσημα το όνομά του έχει αλλάξει πολλές φορές. Η Βάλα Σουπερλίγκα διοργανώνεται από την Ποδοσφαιρική Ομοσπονδία του Κοσσυφοπεδίου και η διαίρεση έχει σήμερα μια μορφή 10-ομάδων. Οι σύλλογοι παίζουν μεταξύ τους τέσσερις φορές κατά τη διάρκεια της σεζόν για ένα πρόγραμμα 36-αγώνα. Στο τέλος της σεζόν, οι τρεις τελευταίες ομάδες στο τμήμα υποβιβάζονται στην δεύτερη βαθμίδα, και φαίνεται Liga.

Η Βάλα Σουπερλίγκα ήταν εκτός FIFA και της UEFA μέχρι το Κοσσυφοπέδιο να εισαχθεί στις 3 Μαΐου, 2016.

## Σύστημα διεξαγωγής
Το πρωτάθλημα αποτελείται από 10 ομάδες. Συνολικά υπάρχουν 4 γύροι δηλαδή κάθε ομάδα δίνει 36 αγώνες. Οι 2 τελευταίοι υποβιβάζονται στην Λίγκα ε Πάρε και ο τρίτος από το τέλος παίζει μπαράζ παραμονής. Από την σεζόν 2017–18 συμμετέχουν και 2 ομάδες στα ευρωπαϊκά διασυλλογικά κύπελλα αφού η ομοσπονδία έγινε μέλος το 2016. 

## Ομάδες της σεζόν 2016–17
* Μπέσα Κοσόβου
* Ντρενίκα Κοσόβου
* ΦΚ Ντρίτα
* ΚΦ Φεροκινέλι
* ΚΦ Χατζβαλία
* ΚΦ Λαπί
* ΚΦ Φεριζάι
* ΚΦ Τζιλάνι
* ΚΦ Λιρία
* Πρίστινα ΦΚ
* ΚΦ Τρέσπα
* ΚΦ Τρέσπα'89
### Πρωταθλητές από την διακήρυξη ανεξαρτησίας του Κοσόβου

*2007–08 ΦΚ Πρίστινα 
*2008–09 ΦΚ Πρίστινα 
*2009–10 ΚΦ Τρέσπα 
*2010–11 Χύσι Κοσόβου
*2011–12 ΦΚ Πρίστινα 
*2012–13 ΦΚ Πρίστινα 
*2013–14 Βούχτρι Κόσοβο 
*2014–15 ΚΦ Φερονικέλι
*2015–16 ΚΦ Φερονικέλι
*2016–17 ΚΦ Τρέσπα'89
*2017–18 Ντρίτα
*2018–19 ΚΦ Φερονικέλι
*2019–20 Ντρίτα
*2020–21 ΦΚ Πρίστινα
*2021–22 Μπαλκάνι
*2022–23 Μπαλκάνι
*2023–24 Μπαλκάνι
*2024–25 Ντρίτα

## Εξωτερικοί σύνδεσμοι
* Επίσημη ιστοσελίδα του πρωταθλήματος Κοσόβου

Κατηγορία:Ποδοσφαιρικές διοργανώσεις Κοσσυφοπεδίου
Chess Titans

Το ***Chess Titans*** είναι βιντεοπαιχνίδι των Windows, που δημιουργήθηκε από την Oberon Games, και βασίζεται στο κλασσικό παιχνίδι σκάκι. Ξεκίνησε να περιλαμβάνεται στα Windows Vista Build 2519 και Windows 7 (Home Premium, Business/Professional, Enterprise, και Ultimate). Από τα Windows 8 και μετά, το παιχνίδι δεν είναι πλέον διαθέσιμο.

Το παιχνίδι παλιότερα ήταν γνωστό ως *Chess* και περιλαμβανόταν στο *[[Microsoft Entertainment Pack|Microsoft Entertainment Pack 4]]*.

Το παιχνίδι είναι πλήρως κινούμενο και έχει σχεδιαστεί για τα Windows Aero. Διαθέτει μία φωτορεαλιστική σκακιέρα, που μπορεί να περιστραφεί σε 3D, με ποικίλα θέματα για την ίδια και τα πιόνια.

## Παραπομπές


Κατηγορία:Παιχνίδια της Microsoft
Κατηγορία:Windows 7
Κατηγορία:Windows Vista
Παγκόσμιο Κέντρο Εμπορίου (Γένοβα)

Το **Παγκόσμιο Κέντρο Εμπορίου της Γένοβα** αποτελεί μία από τις έδρες του *[[World Trade Center|WTC]]* στην Ιταλία. Το κτίριο έχει ύψος 102 μέτρων και χωρίζεται σε 25 ορόφους.

Ο ουρανοξύστης, σχεδιασμένος από την *[[Πιέρο Γκαμπατσιάνι|Piero Gambacciani e Associati]]*, η οποία είναι επίσης υπεύθυνη για τον σχεδιασμό στην Γένοβα του ουρανοξύστη του Κόρτε Λαμπρουσίνι, φιλοξενεί το ειδικό τμήμα του Εμπορικού Επιμελητηρίου για την ανάπτυξη και προβολή των γενοβέζικων επιχειρήσεων στη διεθνή σκηνή.

Το WTC βρίσκεται στην Σαμπιερνταρένα, στον αριθμό 1 της *via De Marini*, την καρδιά του σύγχρονου διοικητικού κέντρου του Σαν Μπενίνιο, όχι ιδιαίτερα μακριά από το λιμάνι και τον φάρο και σε κοντινή απόσταση από έναν άλλο ουρανοξύστη ο οποίος ο επισκιάζει την συνοικία του Σαν Τεοντόρο, τον Ματιτόνε. Στην είσοδο του κτιρίου βρίσκεται ο σιδηροδρομικός σταθμός της Γένοβα-Βία ντι Φράντσια και σε μικρή απόσταση βρίσκεται η έξοδος του αυτοκινητόδρομου *Genova-Ovest*, καθώς και ο σταθμός *[[Dinegro (μετρό της Γένοβα)|Dinegro]]* του Μετρό της Γένοβα.

## Παραπομπές


## Εξωτερικός Σύνδεσμος

* Σελίδα του Παγκόσμιου Κέντρου Εμπορίου στο www.emporis.com

Κατηγορία:Κτίρια και κατασκευές στη Γένοβα
Ότο Βίλχελμ φον Κένιξμαρκ

Ο **Ότο Βίλχελμ φον Κένιξμαρκ** (*Otto Wilhelm von Königsmarck*, 5 Ιανουαρίου 1639 - 15 Σεπτεμβρίου 1688) ήταν γερμανόφωνος Σουηδός στρατιωτικός και διπλωμάτης.

Γιος του Χανς Κρίστοφ φον Κένιξμαρκ, διετέλεσε πρέσβης στην Αγγλία και τη Γαλλία και κυβερνήτης της Σουηδικής Πομερανίας. Έπειτα από την διάκρισή του στη διάρκεια αριθμού εκστρατειών, εισήλθε στην υπηρεσία της Βενετίας το 1686, στην διάρκεια του Πολέμου του Μοριά: νίκησε τους Τούρκους στον Μοριά, βομβάρδισε και κατέλαβε την Αθήνα, ενώ έλαβε τον τίτλο του αρχιστράτηγου.

Απεβίωσε από πυρετό κατά την διάρκεια της πολιορκίας του Νεγρεπόντε.

Ήταν θείος της κόμισσας Μαρία Αουρόρα φον Κένιξμαρκ.

## Παραπομπές


## Πηγές
*

Κατηγορία:Σουηδοί στρατηγοί
Κατηγορία:Σουηδοί ευγενείς
Κιργιζική Σοβιετική Σοσιαλιστική Δημοκρατία

Η **Κιργιζική Σοβιετική Σοσιαλιστική Δημοκρατία** (συντομογραφία: **ΚΣΣΔ** ή **Κιργιζική ΣΣΔ**, κιργιζικά: *Кыргыз Советтик Социалисттик Республикасы*, ρωσικά: *Киргизская Советская Социалистическая Республика Kirgizskaya*) ήταν μία από τις δεκαπέντε Σοσιαλιστικές Δημοκρατίες που συγκροτούσαν την Σοβιετική Ένωση. Βρίσκονταν στην κεντρική Ασία και συνόρευε στον Βορρά με την Καζακική ΣΣΔ, στα δυτικά με την Ουζμπεκική ΣΣΔ, στα νοτιοδυτικά με την Τατζικική  ΣΣΔ και στα ανατολικά με την Λαϊκή Δημοκρατία της Κίνας. Πρωτεύουσα και μεγαλύτερη πόλη ήταν το Φρούνζε, που σήμερα ονομάζεται Μπισκέκ. Μετά την διάλυση της ΕΣΣΔ το 1991, η Κιργιζική ΣΣΔ έγινε η ανεξάρτητη Δημοκρατία του Κιργιστάν.

## Βιβλιογραφία
* 

## Εξωτερικοί σύνδεσμοι
* 

Κατηγορία:Ιστορία της Κιργιζίας
Κατηγορία:Πρώην μη αναγνωρισμένα κράτη
Κιργιζια
Τοποτηρητής

Ο **τοποτηρητής** είναι όρος ο οποίος όριζε τον υποδιοικητή ή τον υπαρχηγό εντός του Βυζαντινού Στρατού.

## Ιστορία
Ο συγκεκριμένος όρος χρησιμοποιήθηκε υπό διάφορους τρόπους στην διάρκεια της ιστορίας της Βυζαντινής Αυτοκρατορίας. Στην διάρκεια του 9ου και 10ου αιώνα, ο τοποτηρητής ήταν υποδιοικητής των στρατιωτικών διοικητών των θεμάτων, των διοικητών των *[[Τάγμα (στρατιωτική μονάδα)|ταγμάτων]]* και του Βυζαντινού Ναυτικού. Ο τοποτηρητής ηγείτο, συνήθως, του μισού της στρατιωτικής μονάδας της οποίας ο ανώτερός του ήταν διοικητής. Λόγω των εμφυλίων πολέμων κατά την διάρκεια της περιόδου μεταξύ του 1070 και του 1080, καθώς και στην εισβολή μεγάλου τμήματος της Μικράς Ασίας από τους Σελτζούκους, ορισμένοι *τοποτηρητές* βρέθηκαν στην πρώτη γραμμή του πολέμου, ενώ οι ανώτεροί τους είχαν αναχωρήσει προκειμένου να πολεμήσουν στο πλευρό των διαφόρων παρατάξεων που μάχονταν για την κατάληψη του βυζαντινού θρόνου. Ως αποτέλεσμα, πρόσωπα όπως ο Θεόδωρος Γαβράς, ο οποίος κατείχε το αξίωμα του τοποτηρητή, βρέθηκαν απομονωμένοι και επιχείρησαν να υπερασπιστούν τις περιοχές τους με τα εναπομείναντα στρατεύματά τους.

### Εκκλησία
Στις αρχές του 12ου αιώνα, οι *τοποτηρητές* αναφέρονται ως διοικητές μικρού μεγέθους περιοχών και φρουρίων, ενώ στα τέλη της περιόδου των Παλαιολόγων, ο όρος άρχισε να χρησιμοποιείται για τον ορισμό των εκπροσώπων του Πατριάρχη Κωνσταντινουπόλεως ενώπιον των επισκοπών οι οποίες ευρίσκονταν εκτός των συνόρων της αυτοκρατορίας.

Στη σημερινή εποχή, Τοποτηρητής είναι ένας Μητροπολίτης που ορίζεται από την Ιερά Σύνοδο για ποιμάνει για ένα μικρό χρονικό διάστημα μια άλλη χηρεύουσα Μητρόπολη (για λόγους θανάτου, κωλύματος ή παραιτήσεως του εν ενεργεία Μητροπολίτη) μέχρι την εκλογή του νέου Μητροπολίτη. Ο Τοποτηρητής μιας Μητροπόλεως έχει διοικητικά καθήκοντα, αλλά επειδή έχει την διοίκηση και της δικής του Μητροπόλεως τα μοιράζεται με τους ιερείς της χηρεύουσας Μητροπόλεως. Τοποτηρητές σε μια χηρεύουσα Μητρόπολη ορίζονται συνήθως Μητροπολίτες από Όμορες (συνορεύουσες εκκλησιαστικά Μητροπόλεις). Ακόμη, ο Τοποτηρητής μνημονεύεται κανονικά σε όλα τα Άγια και Ιερά Μυστήρια και τις Άγιες και Ιερές Ακολουθίες της χηρεύουσας Μητροπόλεως.

## Παραπομπές


## Πηγές
* .
* 

Κατηγορία:Χριστιανικοί θρησκευτικοί τίτλοι και βαθμοί
Κατηγορία:Βυζαντινοί διοικητικοί τίτλοι
Κατηγορία:Βυζαντινοί στρατιωτικοί τίτλοι
Λεωφόρος Λαυρίου (Λαυρεωτική)

Η **λεωφόρος Λαυρίου** της Λαυρεωτικής είναι λεωφόρος η οποία διατρέχει τα νότια Μεσόγεια και τη Λαυρεωτική στην Ανατολική Αττική. Ξεκινάει από τη λεωφόρο Μαρκοπούλου, έξω από το Μαρκόπουλο και καταλήγει στο Άνω Θορικό, έξω από το Λαύριο. Περνάει διαδοχικά από τα Καλύβια Θορικού, τον Κουβαρά, το Νέο Κουβαρά, την Κερατέα και το Θορικό. Στο μέλλον, πρόκειται να αναβαθμιστεί στον αυτοκινητόδρομο 61, ο οποίος θα αποτελεί προέκταση της Αττικής Οδού.

Κατηγορία:Λεωφόροι στην Ανατολική Αττική
Σονγκτσάν Γκάμπο

Ο **Σονγκτσάν Γκάμπο** (604 - 650, θιβετιανά:	སྲོང་བཙན་སྒམ་པོ།, αγγλικά:*Songtsän Gampo*) ήταν θιβετιανός αυτοκράτορας και, ο ιδρυτής της Αυτοκρατορίας του Θιβέτ. Γιος του Νάμρι Σονγκτσέν. Ο Σονγκτσάν είναι ο ιδρυτής της θιβετιανής αυτοκρατορίας που θα κυβερνήσει για 200 περίπου χρόνια. Πριν κάνει το Θιβέτ κράτος,κατοικούσαν διάφορες φυλές και βρίσκονταν διάφορα βασίλεια. Με την κατάλυση της Θιβετιανής Αυτοκρατορίας 200 περίπου χρόνια αργότερα, το Θιβέτ θα γίνει έτσι όπως ήταν πριν 200 χρόνια περίπου. Έξι αιώνες αργότερα, το 15ο αιώνα,το Θιβέτ θα γίνει θρησκευτικό κράτος με αρχηγό τον Δαλάι Λάμα.

Κατηγορία:Ιστορία του Θιβέτ
Μάρκο Ρούμπιο

Ο **Μάρκο Αντόνιο Ρούμπιο** (αγγλικά: *Marco Antonio Rubio*, 28 Μαΐου 1971), είναι Αμερικανός πολιτικός και δικηγόρος, που υπηρετεί ως Υπουργός Εξωτερικών των ΗΠΑ από το 2025. Είναι μέλος του Ρεπουμπλικανικού Κόμματος.

Πριν την επιλογή του από τον Πρόεδρο Τραμπ για ηγηθεί του Στέιτ Ντιπάρτμεντ το 2025, υπηρέτησε ως Γερουσιαστής για τη Φλόριντα την περίοδο 2011-2025 καθώς και πρόεδρος της Βουλής των Αντιπροσώπων της Φλόριντα από το 2007 μέχρι το 2009.

## Βιογραφία
Ο Ρούμπιο, ο οποίος είναι Κουβανός Αμερικανός στην καταγωγή και είναι κάτοικος του Μαϊάμι, σπούδασε στο Πανεπιστήμιο της Φλόριντα και στη Νομική Σχολή του Πανεπιστημίου του Μαϊάμι. Στα τέλη της δεκαετίας του 1990 διετέλεσε επίτροπος πόλης για το Δυτικό Μαϊάμι, ενώ το 2000 εξελέγη στη Βουλή των Αντιπροσώπων της Φλόριντα εκπροσωπώντας της 111η περιφέρεια. Εξελέγη Πρόεδρος της Βουλής των Αντιπροσώπων της Φλόριντα το Νοέμβριο του 2006.

Ο Ρούμπιο ανακοίνωσε την υποψηφιότητά του για τη Γερουσία των ΗΠΑ το Μάιο του 2009 μετά την παραίτηση του Μελ Μαρτίνεζ. Παρόλο που αρχικά βρισκόταν πίσω από τον επικρατέστερο για το χρίσμα των Ρεπουμπλικανών Τσάρλι Κριστ με διψήφιο ποσοστό στις δημοσκοπήσεις, τελικά ο Ρούμπιο τον ξεπέρασε, ενώ στις προκριματικές εκλογές των Ρεπουμπλικανών έλαβε τελικά το χρίσμα του κόμματος. Μετά την ήττα του, ο Κριστ επέλεξε τελικά να κατέλθει στις γενικές εκλογές ως ανεξάρτητος. Στις γενικές εκλογές, στις οποίες συμμετείχε και ο Κέντρικ Μικ ως υποψήφιος του Δημοκρατικού Κόμματος, ο Ρούμπιο αναδείχθηκε ως νικητής των εκλογών συγκεντρώνοντας το 48,9% των ψήφων.

Στις 13 Απριλίου 2015, ο Μάρκο Ρούμπιο ανακοίνωσε την υποψηφιότητά του για τις προεδρικές εκλογές του 2016, χωρίς τελικά να κερδίζει το Ρεπουμπλικανικό χρίσμα. Προτάθηκε από τον Πρόεδρο Τραμπ για Υπουργός Εξωτερικών, και επικυρώθηκε ομόφωνα από τη Γερουσία στις 20 Ιανουαρίου 2025.

## Παραπομπές


Κατηγορία:Υπουργοί των ΗΠΑ
Κατηγορία:Γερουσιαστές των ΗΠΑ
Κατηγορία:Φλόριντα
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Λατινοαμερικανοί
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Δεύτερη προεδρία του Ντόναλντ Τραμπ
Τουρνουά Μάστερς (γκολφ)

Το **Τουρνουά Μάστερς**, περισσότερο γνωστό με την ονομασία **The Masters** ή ** The US Masters** είναι ένα από τα 4 μεγάλα πρωταθλήματα του επαγγελματικού γκολφ.  Διεξάγεται κάθε χρόνο τον Απρίλιο και στην ίδια τοποθεσία, την Ογκούστα της Τζόρτζια. Τα Μάστερς ξεκίνησαν από τον Κλίφορντ Ρόμπερτς και τον Μπόμπι Τζόουνς.

## Περιγραφή
Στο τουρνουά ακολουθούνται πολλές παραδόσεις. Από το 1949, ένα πράσινο μπουφάν δίνεται στο νικητή, ο οποίος πρέπει να το επιστρέψει στη λέσχη έναν χρόνο μετά τη νίκη του. 
 Πριν διεξαχθεί κάθε τουρνουά δίνεται το Δείπνο των Πρωταθλητών (The Champions Dinner), που εγκαινιάστηκε από τον Μπεν Χόγκαν το 1952, στο οποίο παίρνουν μέρος μόνον οι προηγούμενοι νικητές και επιλεγμένα μέλη της λέσχης της Ογκούστα.

Πολυνίκης του τουρνουά είναι ο Τζακ Νικλάους με 6 νίκες συνολικά ανάμεσα στο 1963 και στο 1986.

Το εθνικό γήπεδο της Ογκούστα εγκαινιάστηκε το 1933 και έχει τροποποιηθεί αρκετές φορές έκτοτε από διαφορετικούς αρχιτέκτονες.

## Νικητές
Ο πρώτος νικητής του Μάστερς ήταν ο Όρτον Σμιθ το 1934, ο οποίος κέρδισε ξανά το 1936.

## Σημειώσεις

* Par είναι ο προκαθορισμένος αριθμός χτυπημάτων που ένας γκόλφερ θα πρέπει να δώσει για μια τρύπα, έναν γύρο ή ένα τουρνουά. E σημαίνει που σημαίνει ότι το τουρνουά ολοκληρώθηκε με τον προκαθορισμένο αριθμό χτυπημάτων.
* Τα έτη 1943, 1944 και 1945 δεν διεξήχθησαν τουρνουά εξαιτίας του Δευτέρου Παγκοσμίου Πολέμου.
* Ο Τζιν Σαράζεν κέρδισε στα πλέι οφ τον Κρεγκ Γουντ. 
* Ο Μπάιρον Νέλσον κέρδισε σε πλέι οφ τον Μπεν Χόγκαν. 
* Ο Σαμ Σνιντ κέρδισε στα πλέι οφ τον Μπεν Χόγκαν. 
* Ο Άρνολντ Πάλμερ κέρδισε στα πλέι οφ τον Ντάου Φίνστεργουολντ και τον Γκάρι Πλέιερ.
* Ο Τζακ Νικλάους κέρδισε στα πλέι οφ τον  Γκέι Μπριούερ και τον Τόμι Τζέικομπς.
* Ο Μπίλι Κάσπερ κέρδισε στα πλέι οφ τον Τζιν Λίτλερ.
* Ο Φάζι Ζόελερ  κέρδισε στα πλέι οφ τον Εντ Σνιντ και τον Τομ Γουάτσον.
* Ο Κρεγκ Στέιντλερ κέρδισε στα πλέι οφ τον Νταν Πολ.
* Ο Λάρι Μάιζε κέρδισε στα πλέι οφ τον Σέβε Μπαγιεστέρος και τον Γκρεγκ Νόρμαν.
* Ο Νικ Φάλντο κέρδισε στα πλέι οφ τον Σκοτ Χοτς.
* Ο Νικ Φάλντο κέρδισε στα πλέι οφ τον Ρέιμοντ Φλόιντ.
* Ο Μάικ Γουάιρ κέρδισε στα πλέι οφ τον  Λεν Ματιάς.
* Ο Τάιγκερ Γουντς κέρδισε στα πλέι οφ τον Κρις ντι Μάρκο.
* Ο Άνχελ Καμπρέρα κέρδισε στα πλέι οφ τον Τσαντ Κάμπελ και τον Κένι Πέρι.
* Ο Μπούμπα Γουάτσον κέρδισε στα πλέι οφ τον Λούις Ουστχόιζεν.
* Ο Άνταμ Σκοτ κέρδισε στα πλέι οφ τον Άνχελ Καμπρέρα.

### Νικητές κατά εθνικότητα

## Παραπομπές


## Εξωτερικοί σύνδεσμοι
* 

Κατηγορία:Γκολφ
Αροάνιος (αποσαφήνιση)

Με την ονομασία **Αροάνιος** υπάρχουν δύο ποταμοί στο Νομό Αχαΐας:

* Ο Αροάνιος ποταμός, που πηγάζει από τα Αροάνια Όρη (Χελμός) και είναι ο γνωστότερος με αυτή την ονομασία.
* Ο Αροάνιος ποταμός (παραπόταμος Ερυμάνθου ποταμού), που είναι παραπόταμος Ερυμάνθου ποταμού.

Κατηγορία:Αποσαφηνίσεις ελληνικών τοπωνυμίων
Φαίδων Άννινος-Καβαλιεράτος

Ο **Φαίδων Άννινος-Καβαλιεράτος** (Αργοστόλι, 20 Μαρτίου 1912 - ;) ήταν Έλληνας διπλωμάτης και υπουργός.

## Βιογραφία
Γεννημένος στις 20 Μαρτίου 1912 στο Αργοστόλι της Κεφαλονιάς, ο Άννινος-Καβαλιεράτος σπούδασε Πολιτικές Επιστήμες στο Πανεπιστήμιο της Αθήνας, προτού, στη συνέχεια, ακολουθήσει διπλωματική καριέρα στην Αίγυπτο και στην Τουρκία (γραμματέας πρεσβειών). Ανέλαβε υφυπουργός Εξωτερικών στις 26 Ιανουαρίου 1967 στην υπηρεσιακή κυβέρνηση Παρασκευόπουλου, θέση στην οποία παρέμεινε μέχρι τον Απρίλιο του 1967. Κατά την δικτατορική κυβέρνηση διετέλεσε αναπληρωτής υπουργός Εξωτερικών με τελευταία θητεία από τις 12/12/ 1972 ως τις 08/10/1973. Με την τελευταία του ιδιότητα επισκέφθηκε επίσημα το Βουκουρέστι.

Ήταν παντρεμένος με τη Μαρία Καντούνια.

## Παραπομπές


Κατηγορία:Έλληνες υφυπουργοί Εξωτερικών
Κατηγορία:Έλληνες διπλωμάτες
Αροάνιος ποταμός (παραπόταμος Ερυμάνθου ποταμού)

Ο **Αροάνιος** είναι παραπόταμος του Ερυμάνθου ποταμού. Ονομάζεται και **Λιβαρτζινός**.

## Ρους
Πηγάζει από τις δυτικές πλαγιές του Τάρταρη, παρυφάδας του Ερύμανθου, κοντά στο χωριό Αροανία (Σοποτό) και λίγα χιλιόμετρα αργότερα συναντά τον ποταμό Ερύμανθο και χυνεται σε αυτόν στο χωριό Τριπόταμα Αχαΐας στο σημείο που βρίσκονται τα όρια των νομών Αρκαδίας, Αχαΐας και Ηλείας.  

Έχει ρου που έρχεται από βορειοανατολικά. Στην πορεία του χύνονται και τα ρέματα *Αναστασοβίτικο*, *Λεχουρίτικο*, *Λιβαρτζινό Ποτάμι* και *Πλατάνια*. Το καλοκαίρι ξηραίνεται.

## Σημείωση
Να μην συγχέεται με τον ομώνυμο μεγαλύτερο ποταμό που διαρέει τη Δημοτική Ενότητα Κλειτορίας και χύνεται στον ποταμό Λάδωνα.

## Παραπομπές


## Πηγές

* 
* 

## Εξωτερικοί σύνδεσμοι

* 
* 

Κατηγορία:Ποταμοί της Αχαΐας
Κατηγορία:Δήμος Αροανίας
Κατηγορία:Δήμος Καλαβρύτων
Βαρύπετρο

To **Βαρύπετρο**, χωριό του πρώην Δήμου Θερίσου και νυν ενοποιημένου Δήμου Χανίων, βρίσκεται σε απόσταση εννιά χιλιομέτρων από την πόλη των Χανίων, νοτιοδυτικά αυτής. Η πρόσβαση γίνεται μέσω της επαρχιακής-δημοτικής οδού Χανίων-Βαμβακόπουλου-Αγυιάς, νότια των παλαιών αγροτικών φυλακών Αγυιάς, είτε μέσω του δρόμου του ΟΑΔΥΚ μέσω Περιβολίων- Χαρωδιάς.

Σύμφωνα με την απογραφή του 2011 το Βαρύπετρο είχε μόνιμο πληθυσμό 548 κατοίκων και η Τοπική κοινότητα Βαρυπέτρου 1607, περιλαμβάνοντας τους οικισμούς του Λυγιδέ (ΒΑ), του Μαρμαρά (Β), των Μυλωνιανών (Δυτικά), της Όασης (Β) και τα Ποτιστήρια (ΒΑ). Το Βαρύπετρο βρίσκεται σε απόσταση δύο χιλιομέτρων από τη Λίμνη της Αγυιάς και περιβάλλεται νοτίως από τους λόφους Καστέλλι, Κουβάρα, Τέμπλα (542μ.), με δυνατότητα πρόσβασης από ορεινό μονοπάτι προς το Θέρισο (ΝΑ) και τα Μεσκλά (ΝΔ).

Ανατολικά του Βαρυπέτρου βρίσκεται ο αρχαιολογικός χώρος Κάστελος με δύο αρχαιολογικές ζώνες και οικιστική δραστηριότητα από τα Μινωικά έως τα Βυζαντινά χρόνια, σε ιδιαίτερη θέση με θέα προς τη βόρεια ακτή του νησιού και την πόλη των Χανίων.

Το καλοκαίρι του 1825 έλαβε χώρα πλησίον του χωριού η ομώνυμη μάχη όπου λιγοστοί πολεμιστές με αρχηγό τον Λαζόπουλο ηττήθηκαν από πολυάριθμο οθωμανικό στρατό. περιορίζοντας κάθε δυνατότητα επέκτασης της Επανάστασης του 1821 στην Κρήτη.

Η περιοχή του Βαρυπέτρου αποτελεί μία από τις πλέον εύφορες της Κρήτης παρά τη λειτουργία μη αγροτικών δραστηριοτήτων με αμφίβολης νομιμότητας αδειοδοτήσεις τα τελευταία έτη. Στην περιοχή ευδοκιμούν ποικιλίες αβοκάντο με σημαντική παραγωγή και ανώτερη ποιότητα.

Πλησίον του Βαρυπέτρου, στην περιοχή της Αγίας Κυριακής, ανατολικά του χωριού τα έτη 1993-1996, αναστηλώθηκε το παλαιό μετόχι της Αγίας Κυριακής, το οποίο ευλόγησε και εγκαινίασε ο Οικουμενικός Πατριάρχης κ. Βαρθολομαίος το 2002 ο οποίος  είχε θέσει τα θεμέλια της κατασκευής του. Το μοναστήρι αποτελεί ιδιαίτερο και εντυπωσιακό αξιοθέατο για εκατοντάδες επισκέπτες καθημερινά και ιδίως την καλοκαιρινή περίοδο με εκπληκτική θέα προς τα Χανιά και την πλούσια σε βλάστηση περιοχή.

## Παραπομπές


Κατηγορία:Χωριά της περιφερειακής ενότητας Χανίων
Γρηγόριος Σπυρόπουλος

Ο **Γρηγόριος Σπυρόπουλος** ήταν Έλληνας υφυπουργός. 

Ειδικότερα, ο Σπυρόπουλος υπηρέτησε ως υφυπουργός Οικονομικών από τις 26 Ιανουαρίου 1967 ως τις 3 Απριλίου 1967, στην υπηρεσιακή κυβέρνηση του Ιωάννη Παρασκευόπουλου.

## Παραπομπές


Σπυροπουλος
Stay Hungry

Το **Stay Hungry** είναι το τρίτο στούντιο άλμπουμ του αμερικάνικου heavy metal συγκροτήματος Twisted Sister, το οποίο κυκλοφόρησε στις 10 Μαΐου του 1984 μέσω της δισκογραφικής εταιρίας "Atlantic Records". Επανεκδόθηκε στις 30 Ιουνίου 2009 από την "Rhino" ως "*Stay Hungry 25th Anniversary Edition*", σε μορφή διπλού CD, με το δεύτερο μέρος να περιλαμβάνει δεκαπέντε εναλλακτικές εκτελέσεις κομματιών, όπως και ένα νέο τραγούδι.

Οι κριτικές για το άλμπουμ υπήρξαν θετικές, με το "Allmusic" να του δίνει 4,5 / 5 αστέρια, το "Sputnik Music" μέσο όρο βαθμολογιών 3,9 / 5, το "Ultimate Guitar" με 8,9 / 10, το "Metal Storm" με 8,6 / 10 και το "Metal Archives" με 93%.

Ο δίσκος ανέβηκε στο Top-20 του Billboard και έχει βραβευθεί ως τριπλά πλατινένιος. Περιείχε τα σινγκλ "*We're Not Gonna Take It*" και "*I Wanna Rock*", που ήταν οι μεγαλύτερες επιτυχίες του συγκροτήματος και βραβεύθηκαν ως χρυσά στις Ηνωμένες Πολιτείες και ως πολυπλατινένια στον Καναδά.

Το 2004, οι Twisted Sister επανηχογράφησαν το "*Stay Hungry*", δίνοντας στις νέες ηχογραφήσεις τον τίλο "*[[Still Hungry]]*".

## Λίστα Τραγουδιών
* Όλα τα τραγούδια είναι συνθέσεις του Ντι Σνάιντερ.

## Θέσεις τσαρτ

## Βραβεία
***Stay Hungry*** *(άλμπουμ)*
Ηνωμένες Πολιτείες (*RIAA Certification*): 3 x πλατινένιος 

***We're Not Gonna Take It*** *(σινγκλ)*
Ηνωμένες Πολιτείες (*RIAA Certification*): Χρυσός 
Καναδάς (*CRIA Certification*): 5 x πλατινένιος 

***I Wanna Rock*** *(σινγκλ)*
Ηνωμένες Πολιτείες (*RIAA Certification*): Χρυσός 
Καναδάς (*CRIA Certification*): 3 x πλατινένιος 

## Μέλη των Twisted Sister
Οι μουσικοί οι οποίοι ηχογράφησαν το "*Stay Hungry*" ήταν οι εξής:
* **[[Ντι Σνάιντερ]]** - φωνητικά
* **[[Jay Jay French]]** - κιθάρα, φωνητικά
* **[[Έντι Οτζέντα]]** - κιθάρα, φωνητικά
* **[[Μαρκ Μεντόζα]]** - μπάσο, φωνητικά
* **[[Α. Τζ. Πέρο]]** - τύμπανα, κρουστά

## Παραπομπές


## Πηγές
* Stay Hungry - Twisted Sister | Songs, Reviews, Credits, Awards | AllMusic
* Twisted Sister - Stay Hungry (album review) | Sputnikmusic
* Twisted Sister - Stay Hungry - Encyclopaedia Metallum: The Metal Archives

Κατηγορία:Άλμπουμ του 1984
Κατηγορία:Άλμπουμ των Twisted Sister
Σεζέν Ακσού

Η **Σεζέν Ακσού** (πραγματικό όνομα: *Φατμά Σεζέν Γιλντιρίμ*, **Σαραΐκόι** 
Επαρχία Ντενιζλί, 13 Ιουλίου 1954) είναι Τούρκισσα τραγουδίστρια, στιχουργός, συνθέτης και παραγωγός της οποίας οι δίσκοι έχουν ξεπεράσει τις 40 εκατομμύρια πωλήσεις παγκοσμίως. Γεννήθηκε στο Σαραϊκόι. Στην Τουρκία αποκαλείται "Βασίλισσα της ποπ" καθώς και "Μικρό Σπουργίτι" (Minik Şerçe).

Έχει συνεργαστεί με αρκετούς Έλληνες τραγουδιστές και μουσικούς.

## Δισκογραφία

### Remix άλμπουμ
* 1992: Hadi Bakalım (Άντε να δούμε)
* 1993: Sude
* 1997: Cumartesi Türküsü (Η μπαλάντα του Σαββάτου)
* 1998: Erkekler (Άντρες)
* 1999: Sarı Odalar (Το κίτρινο δωμάτιο)
* 2001: Remix Maxi Single
* 2005: Bahane Remixes (Δικαιολογία Remix)

*2011: *Öptüm Remix (Φίλησα Remix)*
*2013: Kayıp Şehir (Χαμένη Πόλη)
*2014: *Yeni ve Yeni Kalanlar (Νέα και νέα υπόλοιπα)*

## Βραβεύσεις
*"Mü-Yap", *Best-selling άλμπουμ της χρονιάς* (2003)
*"Mü-Yap", *Best-selling άλμπουμ της χρονιάς* (2004)
*"Mü-Yap", *[https://web.archive.org/web/20061117102944/http://www.mu-yap.org/news.asp?NID=158 Best-selling άλμπουμ της χρονιάς]* (2006)

## Παραπομπές


## Εξωτερικοί σύνδεσμοι
*

Κατηγορία:Τούρκοι τραγουδιστές
Boeing 727

Το **Boeing 727** είναι τρικινητήριο αεριωθούμενο αεροσκάφος, στενής ατράκτου, μεσαίων αποστάσεων για επιβατικές αερογραμμές και μεταφορά εμπορευμάτων. Κατασκευαζόταν από την εταιρεία Boeing από το 1963 έως το 1984. Μπορεί να μεταφέρει από 149 έως 189 επιβάτες και μεταγενέστερα μοντέλα μπορούν να πετάξουν χωρίς διακοπή από 4.400 χιλιόμετρα μέχρι και 5.000 χιλιόμετρα. Προορίζεται για μικρού και μεσαίου μεγέθους πτήσεις και μπορεί να χρησιμοποιήσει μικρά και μεσαία αεροδρόμια στην προσγείωση. Οι μονάδες που κατασκευάστηκαν στην εικοσαετή παραγωγή του είναι 1.832. Το 727 είναι το μόνο τρικινητήριο αεροσκάφος της *Boeing*. Η παραγωγή του 727 έφτασε στο αποκορύφωμα της τη δεκαετία του 1970 ενώ το 1984 παρήχθη η τελευταία μονάδα. Το 2018 βρισκόταν σε υπηρεσία δύο 727-100s και 42 727-200s. Από το 2010 οι κανονισμοί των αεροδρομίων, που αφορούν στη μείωση του θορύβου από τους κινητήρες, επέβαλλαν τη χρήση σιγαστήρα ώστε το 727 να καλύπτει τις νέες προδιαγραφές. Η τελευταία επιβατική πτήση του 727 πραγματοποιήθηκε τον Ιανουάριο του 2019.

## Εκδόσεις του 727
Υπάρχουν δύο βασικές εκδόσεις του 727 (μαζί με τις παραλλαγές τους): τo 727-100 που παρουσιάστηκε το 1960 και τέθηκε σε υπηρεσία τον Φεβρουάριο του 1964 και το 727-200 που παρουσιάστηκε το 1965 και μπήκε σε υπηρεσία τον Δεκέμβριο του 1967.

## Διάφορες ενδιαφέρουσες λεπτομέρειες
* Το 727 μοιράζεται την ίδια βασική δομή ατράκτου με τα μοντέλα 707 και τα μεταγενέστερα 737 και 757.

## Τεχνικές Προδιαγραφές
### Γενικά Χαρακτηριστικά

Sources: *Boeing Aircraft since 1916*,> Airport report

## Δείτε επίσης
### Άλλα αεροσκάφη της Boeing
*Boeing 707
*Boeing 737
### Παρεμφερείς σχεδιάσεις άλλων εταιρειών
*Hawker Siddeley Trident
*McDonnell Douglas DC-9
*Tupolev Tu-154

## Παραπομπές


## Εξωτερικοί σύνδεσμοι

*Boeing.com 727 Family
*727 prototype on rbogash.com
*Boeing-727.com site
*Fatal Boeing 727 Events on Airsafe.com

Κατηγορία:Πολιτικά αεροσκάφη
727
Γαλατική Αυτοκρατορία

Η **Γαλατική αυτοκρατορία** ή **Γαλατία**  ήταν αυτοκρατορία με πρωτεύουσα την Κολωνία, διάδοχο κράτος του γεωγραφικού χώρου της ρωμαϊκής αυτοκρατορίας. Τα όριά της μέσα στα εκτεταμένα χρονικά όρια ζωής άλλαξαν μερικές φορές, αλλά στη μεγαλύτερή της έκταση διοικούσε εδάφη, που περιελάμβαναν τη Γαλατία, την Αγγλία, τη Βρετάνη και μικρό τμήμα της Ιβηρικής χερσονήσου.

## Κατάλογος αυτοκρατόρων της Γαλατίας
Οι αυτοκράτορες της Γαλατίας είναι κατ' αρχήν γνωστοί από τα νομίσματα, που έκοψαν. Η πολιτική και στρατιωτική ιστορία της Γαλατικής Αυτοκρατορίας μπορεί να σκιαγραφηθεί μέσα από τις σταδιοδρομίες αυτών των αυτοκρατόρων. Τα ονόματά τους είναι τα εξής:
* Πόστουμος 260-268.
** Λαιλιανός 268, σφετεριστής.
* Μάριος 268.
* Βικτωρίνος 268-270.
** Δομιτιανός Β΄ 271;, σφετεριστής.
* Τέτρικος Α΄ 270-274.
** Τέτρικος Β΄ 270-274, καίσαρας.
** Φαυστίνος 274;, σφετεριστής.

## Πηγές
*  Bourne, R. J. (2001) Aspects of the relationship between the Central and Gallic Empires in the mid to late third century AD with special reference to coinage studies. Archaeopress. p.&nbsp;22.
* Drinkwater 1987, p.&nbsp;15
* Drinkwater 1987, pp.&nbsp;126–127

Κατηγορία:Πρώην μοναρχίες της Ευρώπης
Κατηγορία:Ρωμαϊκή Αυτοκρατορία
Γαλατικη
Λεωφόρος Πέτρου Ράλλη

Η **Λεωφόρος Πέτρου Ράλλη**, είναι μεγάλος κεντρικός οδικός άξονας που εκτείνεται σε μήκος 7 χιλιομέτρων και συνδέει το Ρουφ και το Βοτανικό στο κέντρο της Αθήνας με τη Νίκαια. Ξεκινάει από την οδό Πειραιώς, διασχίζει τα όρια των δήμων Ταύρου, Αιγάλεω και Ρέντη, και καταλήγει στο κέντρο της Νίκαιας, όπου συνεχίζει εώς το Κερατσίνι ως *Λεωφόρος Σαλαμίνος*.

Η λεωφόρος φέρει το όνομα του Πέτρου Ράλλη. Από το 1931 μέχρι  
το 1939 ονομαζόταν ***Οδός Κυδωνιών*** ενώ περίπου από την Πλατεία Δαβάκη έως και τον κόμβο της Λεωφόρου Θηβών στη Νίκαια, ονομαζόταν
***Λεωφόρος Σαλαμίνος***. 

## Παραπομπές


Πέτρου Ράλλη
Λατινικόν

Με τον όρο **Λατινικόν** ορίζονταν τα μισθοφορικά στρατεύματα της Βυζαντινής Αυτορκατορίας, τα οποία προέρχονταν από περιοχές της Δυτικής Ευρώπης, όπως η Γαλλία, Αγγλία, η Καστίλη και η Καταλωνία.

## Ιστορία του Λατινικού

Μισθοφορικά στρατεύματα, κατά κύριο λόγο, εξοπλισμένα με βαρύ αλυσιδωτό θώρακα και αποτελούσαν εξαίρετο στρατιωτικό σώμα, σε τέτοιο βαθμό, μάλιστα, που έλαβαν σχετικό έπαινο της Άννας Κομνηνής, κόρης του αυτοκράτορα Αλέξιου Α΄ Κομνηνού, η οποία έγραφε, χαρακτηριστικά, ότι η στρατιωτική ικανότητα του Λατινικού ήταν τέτοια που "εφόσον το επιθυμούσαν μπορούσαν να επιτεθούν στα τείχη της Βαβυλώνας".

Ήσαν μισθοφόροι έως έναν βαθμό, ο αριθμός των οποίων, σαφώς, ποίκιλλε, ωστόσο ήτανε πάντοτε υψηλός, ώστε να χρειάζεται η παρουσία ενός Μέγα Κοντόσταυλου ο οποίος διατελούσε και διοικητής του στρατιωτικού αυτού σώματος.

Επιπλέον, αριθμός των μελών του Λατινικού προσέφεραν τις στρατιωτικές τους υπηρεσίες ως μισθοφόροι στη διάρκεια όλης τους της ζωής στη Βυζαντινή Αυτοκρατορία και τον αυτοκράτορα, ενώ αρκετοί εξ αυτών έπειτα από ορισμένη χρονική περίοδο εισέρχονταν στο κυρίως βυζαντινό στρατό.

Ορισμένοι, μάλιστα, προχωρούσαν στην αγορά γαιών και εγκαθίσταντο μόνιμα στα εδάφη της Αυτοκρατορίας, αρχίζοντας, σταδιακά, να αποτελούν μέλη της βυζαντινής κοινωνίας.

Τα μέλη του Λατινικού, τα οποία ήσαν μισθοφόροι υψηλού επιπέδου, δεν αποτελούσαν μέλη ενός μονάχα τύπου στρατιωτικού σώματος.

Σε κάθε περίπτωση, ήσαν όλοι τους Δυτικοί φεουδαρχικοί ιππότες, οι οποίοι συνήθιζαν να πολεμούν πεζοί ως βαρύ πεζικό οπλισμένο με σπάθα ή ως ιππείς. Τα μέλη του Λατινικού ήσαν πράγματι μισθοφόροι, ωστόσο η στρατιωτική τους εξειδίκευση ήταν το ιππικό και το βαρύ πεζικό.

## Βιβλιογραφία

*A cura di Cavallo, *L'uomo bizantino*, Roma, Edizioni Laterza, 2005.

Κατηγορία:Στρατιωτικοί σχηματισμοί της Βυζαντινής Αυτοκρατορίας
Κατηγορία:Μισθοφορικοί σχηματισμοί
Τουρνουά της Κορίνθου

Τον Μάιο του 1304 ένα μεγάλο τουρνουά οργανώθηκε στον Ισθμό της Κορίνθου, γνωστό ως **Τουρνουά της Κορίνθου**, από τους πρίγκιπες της Αχαΐας, Φίλιππο και Ισαβέλλα, όπου συγκεντρώθηκαν περισσότεροι από χίλιοι ιππότες των προερχόμενοι από τα Λατινικά Κράτη, σε μια μορφή κύκνειου άσματος της φραγκικής επικράτησης στον ελλαδικό χώρο.

## Παραπομπές



Κατηγορία:Πριγκιπάτο της Αχαΐας
Raising Fear

**Raising Fear** είναι ο τίτλος του τρίτου άλμπουμ του αμερικανικού heavy metal συγκροτήματος Armored Saint, το οποίο κυκλοφόρησε στις 5 Σεπτεμβρίου του 1987 μέσω της δισκογραφικής εταιρείας Chrysalis Records.

Η ηχογράφηση του άλμπουμ πραγματοποιήθηκε στο Sound City του Βαν Νούι της Καλιφόρνια, το "Ocean Way Recording" του Χόλιγουντ, το "Cherokee" και το "Lion Share" του Λος Άντζελες, από τον Οκτώβριο του 1986 μέχρι τον Ιούνιο του 1987. Η παραγωγή του άλμπουμ ήταν δουλειά του Κρις Μίντο σε συνεργασία με το συγκρότημα.

Οι κριτικές για το "*Raising Fear*" υπήρξαν ανάμεικτες, με το "Allmusic" να του δίνει 2,5 / 5 αστέρια και το "Metal Storm" 7,8 / 10. Το άλμπουμ σκαρφάλωσε στο # 114 του Billboard των Ηνωμένων Πολιτειών, όντας ο τρίτος συνεχόμενος δίσκος τους που δεν κατάφερε να μπει στο Top-100 των αμερικάνικων τσαρτ και ο τελευταίος τους που μπήκε στις λίστες επιτυχιών.

## Τραγούδια
1. **Raising Fear** *(Bush, Prichard, Vera, Sandoval)* - 3:50
2. **Saturday Night Special** *(Edward King, Ronnie Van Zant)* - 4:23
3. **Out on a Limb** *(Bush, Prichard, Vera, Sandoval)* - 3:33
4. **Isolation** *(Bush, Prichard, Vera, Sandoval)* - 5:54
5. **Chemical Euphoria** *(Bush, Prichard, Vera, Sandoval)* - 4:44
6. **Crisis of Life** *(Bush, Prichard, Vera, Sandoval)* - 4:04
7. **Frozen Will/Legacy** *(Bush, Prichard, Vera, Sandoval)* - 6:00
8. **Human Vulture** *(Bush, Prichard, Vera, Sandoval)* - 5:26
9. **Book of Blood** *(Bush, Prichard, Vera, Sandoval)* - 4:41
10. **Terror** *(Bush, Prichard, Vera, Sandoval)* - 4:44
11. **Underdogs** *(Bush, Prichard, Vera, Sandoval)* - 4:19

## Θέσεις τσαρτ
***Raising Fear*** *(άλμπουμ)*

***Επίσημη κυκλοφορία: [[5 Σεπτεμβρίου]] [[1987]]***

## Μέλη των Armored Saint
Η σύνθεση του συγκροτήματος κατά την ηχογράφηση του "***Raising Fear***" είχε την εξής μορφή:

* **[[Τζον Μπους]]** - *[[Φωνητική|φωνητικά]]*
* **Ντέιβιντ Πρίτσαρντ** - *[[κιθάρα]]*
* **[[Τζόι Βέρα]]** - *[[μπάσο]]*
* **Γκόνζο Σάντοβαλ** - *[[τύμπανα]]*

## Παραπομπές


## Πηγές
* Raising Fear - Armored Saint | Songs, Reviews, Credits, Awards | AllMusic
* Armored Saint - Raising Fear - Metal Storm
* Armored Saint - Raising Fear - Encyclopaedia Metallum: The Metal Archives

Κατηγορία:Άλμπουμ του 1987
Κατηγορία:Άλμπουμ των Armored Saint
Retrospective III: 1989-2008

Το **Retrospective III: 1989-2008** είναι συλλογή τραγουδιών του καναδικού χαρντ ροκ συγκροτήματος Rush, η οποία κυκλοφόρησε στις 3 Μαρτίου του 2009 μέσω της δισκογραφικής εταιρίας "Anthem Records" στον Καναδά και μέσω της "Atlantic" στον υπόλοιπο κόσμο.

Η συλλογή αποτελείται από κομμάτια τα οποία ηχογραφήθηκαν από τους Rush από το 1989 μέχρι το 2008 και κυκλοφόρησε και σε ειδική έκδοση με ένα DVD με ζωντανές ηχογραφήσεις.

Αυτή υπήρξε η τρίτη από τις συλλογές με τίτλο *Retrospective* των Rush, οι οποίες ξεκίνησαν το 1997 με τα δύο πρώτα μέρη τους.

## Λίστα Τραγουδιών
### CD

### DVD της ειδικής έκδοσης
# "Stick It Out" από το *Counterparts*
# "Nobody's Hero"
# "Half the World" από το *Test for Echo*
# "Driven"
# "Roll the Bones"
# "Show Don't Tell" από το *Presto*
# "The Pass"
# "Superconductor" από το *Presto*
# "Far Cry"
# "Malignant Narcissism"
# "The Seeker" (Live) από το *[[Feedback (άλμπουμ των Rush)|Feedback]]* (2004)
# "Secret Touch" (Live) από το *Vapor Trails*
# "Resist" (live) από το *Test for Echo*
Μπόνους: συνέντευξη και το τραγούδι "Tom Sawyer" (Live)

## Θέσεις τσαρτ

## Μέλη των Rush
Τα τραγούδια του "*Retrospective III: 1989-2008*" ηχογραφήθηκαν από τους εξής μουσικούς:
* **[[Τζέντι Λι]]** - φωνητικά, μπάσο, πλήκτρα, συνθεσάιζερ
* **[[Άλεξ Λάιφσον]]** - ηλεκτρική και ακουστική κιθάρα, συνθεσάιζερ
* **[[Νιλ Πιρτ]]** - τύμπανα, κρουστά

## Παραπομπές


## Πηγές
* Retrospective III: 1989-2008 - Rush | Songs, Reviews, Credits, Awards | AllMusic
* Rush - Retrospective III: 1989-2008 (album review) | Sputnikmusic
* Rush - Retrospective III: 1989-2008 - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 2009
Λεωφόρος Βασιλίσσης Όλγας (Αθήνα)

Η **Λεωφόρος Βασιλίσσης Όλγας** είναι κεντρική λεωφόρος της Αθήνας, η οποία συνδέει τη Λεωφόρο Αμαλίας με τη Λεωφόρο Βασιλέως Κωνσταντίνου. Ονομάστηκε έτσι προς τιμήν της Βασίλισσας Όλγας. Εκατέρωθεν της λεωφόρου βρίσκονται ο Εθνικός Κήπος και οι στύλοι του Ολυμπίου Διός. Από τη μια λωρίδα της λεωφόρου διέρχεται το τραμ.

Η λεωφόρος το έτος 2020 μετατράπηκε άτυπα σε πεζόδρομο, ενώ το 2023 υπεγράφη από το Δήμο Αθηναίων σύμβαση με την οποία πρόκειται να προχωρήσει ανάπλαση της λεωφόρου ώστε να μετατραπεί μόνιμα σε πεζόδρομο, διατηρώντας τους δύο τροχιοδρόμους του Τραμ, από τους οποίους θα μπορούν να διέρχονται και τρόλεϊ.

## Παραπομπές


Βασιλισσης Ολγας
Ματ Μπάρλοου

Ο **Ματ Μπάρλοου** είναι Αμερικανός τραγουδιστής της heavy metal μουσικής σκηνής, γνωστός ως πρώην μέλος των Iced Earth και των Pyramaze, ενώ πλέον δραστηριοποιείται με τους Ashes of Ares. Το 2003, παραιτήθηκε από τη μουσική βιομηχανία για να γίνει αστυνομικός, πριν επιστρέψει στην ενεργό δράση το 2007.

## Βιογραφία
Ο Μπάρλοου γεννήθηκε στις 10 Μαρτίου 1970 στο Μπιλόξι του Μισισίπι. Κυριότερες μουσικές επιρροές του υπήρξαν οι Μπρους Ντίκινσον, Ρομπ Χάλφορντ, Τζέιμς Χέτφιλντ, Τζεφ Τέιτ, Τσακ Μπίλι, Έλβις Πρίσλεϊ, Ράντι Όουεν, Γκρεγκ Όλμαν, κ.α..

Στους Iced Earth εντάχθηκε το 1993, μετά το τέλος της περιοδείας για την προώθηση του άλμπουμ "*[[Night of the Stormrider]]*", όταν και αντικατέστησε τον Τζον Γκρίλι. Η πρώτη του ηχογράφηση μαζί τους ήταν για τον δίσκο "*[[Burnt Offerings]]*", συνεχίζοντας με τα πιο επιτυχημένα άλμπουμ τους, "*[[The Dark Saga]]*" και "*[[Something Wicked This Way Comes]]*".

left|thumb|210px|Ο Μπάρλοου το 2010 στο Σάο Πάολο
Παρέμεινε στο συγκρότημα μέχρι το 2003, όταν και αποχώρησε για να γίνει αστυνομικός, επηρεασμένος από τις επιθέσεις της 11ης Σεπτεμβρίου 2001 στο Παγκόσμιο Κέντρο Εμπορίου. Η παραίτηση του δεν είχε γίνει αρχικά αποδεκτή από τον Τζον Σέιφερ, ο οποίος τον έπεισε να παραμείνει στο συγκρότημα στα τέλη του 2002, αλλά κατά τις αρχικές ηχογραφήσεις του δίσκου "*[[The Glorious Burden]]*" η φωνή του Μπάρλοου δεν είχε ήταν στο επιθυμητό επίπεδο, με αποτέλεσμα την αντικατάσταση του από τον πρώην τραγουδιστή των Judas Priest, Τιμ Όουενς.

Εργάστηκε στο αστυνομικό τμήμα της Τζόρτζταουν και ήταν τραγουδιστής της αστυνομικής πολιτειακής μπάντας, παίζοντας σε σχολεία με σκοπό να κρατήσουν τα παιδιά μακρυά από τη χρήση ναρκωτικών, τη βία, κ.α..

Τον Απρίλιο του 2007, έγινε μέλος των Δανών Pyramaze, με τους οποίους κυκλοφόρησε το άλμπουμ "*Immortal*" στις 30 Μαΐου 2008.

Στα τέλη του 2007, έγινε γνωστό ότι ο Μπάρλοου επέστρεψε στους Iced Earth, ηχογραφώντας το άλμπουμ "*[[The Crucible of Man: Something Wicked Part 2]]*". Αποχώρησε από το συγκρότημα τρία χρόνια αργότερα, μετά το τέλος της τότε ευρωπαϊκής περιοδείας του συγκροτήματος, με τελευταία του εμφάνιση στο "Wacken Open Air" στις 6 Αυγούστου 2011.

Το καλοκαίρι του 2012, ο Μπάρλοου ανακοίνωσε τη δημιουργία των Ashes of Ares μαζί με τον πρώην κιθαρίστα των Iced Earth, Φρέντι Βιντάλες, το ντράμερ των Nevermore, Βαν Γουίλιαμς, τον μπασίστα Ντιν Στέρνμπεργκ και τον κιθαρίστα Τζιο Γκεράκα. Μαζί, κυκλοφόρησαν τον ομώνυμο τους δίσκο τον Σεπτέμβριο του 2013.

## Δισκογραφία

## Παραπομπές


## Πηγές
* Matt Barlow (Iced Earth)- Musician Profile - Spirit of Metal 
* Matt Barlow - Encyclopaedia Metallum: The Metal Archives
* Matthew Barlow Discography at Discogs

## Εξωτερικοί σύνδεσμοι

* The Official Iced Earth Website
* Matthew Barlow (Official) | Facebook

Κατηγορία:Αμερικανοί τραγουδιστές
Κατηγορία:Ροκ μουσικοί
Ακτίνα Σβάρτσιλντ

**Ακτίνα Σβάρτσιλντ** ονομάζεται η οριακή ακτίνα (από το κέντρο του) που πρέπει να έχει ένα ουράνιο σώμα ώστε να καταλήξει σε μαύρη τρύπα. Δηλαδή αν ένα ουράνιο σώμα έχει ακτίνα μικρότερη από την ακτίνα Schwarzschild του, τότε είναι μαύρη τρύπα. Ο λόγος είναι ότι αν έχει ίση ακτίνα με αυτήν, τότε η ταχύτητα διαφυγής από την επιφάνειά του ισούται με την ταχύτητα του φωτός. Κατά συνέπεια, αν συμπιεστεί σε ακόμα μικρότερο μέγεθος τότε η βαρύτητα στην επιφάνειά του αυξάνεται τόσο που η ταχύτητα διαφυγής του γίνεται μεγαλύτερη ακόμα και από την ταχύτητα του φωτός, άρα το ουράνιο σώμα καταλήγει σε μαύρη τρύπα, μια περιοχή του χώρου από την οποία τίποτα, ακόμη και το φως, δεν μπορεί να ξεφύγει.

Ο όρος χρησιμοποιείται ειδικότερα στη φυσική και την αστρονομία, με έμφαση στα βαρυτικά φαινόμενα. Ο τύπος που δίνει την ακτίνα αυτή είναι:

    {R_{s}} = \frac {2GM}{c^2}

G : η βαρυτική σταθερά η οποία είναι περίπου 6,673×10−11 N·(m/kg)2

     M          : η μάζα του ουράνιου σώματος

c^2  : η ταχύτητα του φωτός (στο κενό) στο τετράγωνο (περίπου 8,98755179×1016 m/s)

Η ακτίνα Schwarzschild πήρε το όνομά της από τον Γερμανό αστρονόμο Καρλ Σβάρτσιλντ (Karl Schwarzschild), ο οποίος υπολόγισε αυτήν ακριβώς τη λύση για τη Γενική θεωρία της σχετικότητας το 1916.

## Παραπομπές


## Πηγές
* Βιβλίο Μαθητή Φυσικής Κατεύθυνσης Β' Λυκείου
* https://web.archive.org/web/20170307125342/http://www.physics.ntua.gr/~zamarias/evi/k35a.html

Κατηγορία:Μαύρες τρύπες
Ασάνης Έβρου

Ο **Ασάνης** ή η **Ασάνη**, είναι ακατοίκητη νησίδα που βρίσκεται στο νομό Έβρου, και συγκεκριμένα στις εκβολές του Δέλτα του Έβρου του Δήμου Αλεξανδρούπολης, με τις νησίδες Ξέρα Ασάνη στα δυτικά, και Καραβιού Ξηράδι στα νοτιοδυτικά να βρίσκονται σε κοντινή απόσταση.Είναι η μεγαλύτερη από τις νησίδες, και η συνολική έκταση της είναι 0.412 τ. χλμ. και και το μήκος της ακτής 6.041 χλμ.

Η νησίδα, όπως και η ευρύτερη περιοχή, αποτελεί οικότοπο που φιλοξενεί μεγάλο αριθμό από είδη πτηνών.

## Παραπομπές

Κατηγορία:Νησίδες του Δέλτα του Έβρου
Λυσίας (όνομα)

**Λυσίας**, ελληνικό αντρικό κύριο όνομα (βαφτιστικό όνομα).
## Ετυμολογία του ονόματος Λυσίας
Αρχαιοελληνικό όνομα που προέρχεται από το θέμα *λυσι-* του ρήματος *λύω*, και είναι συγκεκομμένος τύπος αρχαιοελληνικών ονομάτων όπως *Λύσανδρος* «αυτός που απελευθερώνει τους ανθρώπους», *Λυσίμαχος* «αυτός που παύει οριστικά τη μάχη», *Λύσιππος* «αυτός που λύνει τους ίππους» κτλ.

## Ονομαστική εορτή
Το όνομα *Λυσίας* δεν καταγράφεται στα συναξάρια και τα αγιολόγια, επομένως μπορεί να γιορτάζει τη γιορτή των αγίων Πάντων.
## Διάδοση του ονόματος Λυσίας
Ύστερα από αιώνες το βαφτιστικό επανήλθε στο ελληνικό ονοματολόγιο τις παραμονές της επανάστασης του 1821 μαζί με άλλα αρχαιοελληνικά ονόματα σαν σύμβολο της συνέχειας του ελληνισμού και της επιθυμίας του έθνους να ζήσει ελεύθερο.
## Το όνομα Λυσίας άλλες γλώσσες

*αγγλικά: *Lysias*
*βουλγαρικά: *Лизий*
*γαλλικά: *Lysias*
*γερμανικά: *Lysias*
*ισπανικά: *Lisias*
*ιταλικά: *Lisia*
*καταλανικά: *Lísies*
*ουγγρικά: *Lüsziasz*
*ουκρανικά: *Лісій*
*πολωνέζικα: *Lizjasz*
*πορτογαλικά: *Lísias*
*ρουμανικά: *Lysias*
*ρωσικά: *Ли́сий*
*κροάτικα: *Lizija*
*σλοβένικα: *Lizias*
*σουηδικά: *Lysias*

## Πρόσωπα με το όνομα Λυσίας
*Λυσίας, αρχαίος Συρακούσιος ρήτορας (445 π.Χ.–380 π.Χ.), ο οποίος έζησε στην Αθήνα και συνέγραψε πλήθος δικανικών λόγων.

## Εξωτερικοί σύνδεσμοι

## Παραπομπές

Κατηγορία:Ανδρικά ελληνικά ονόματα
Κατηγορία:Αρχαία ελληνικά ονόματα
Κατηγορία:Ονόματα από την ιστορία